แม่มีผื่นขึ้นที่เท้าถึงบริเวณขา มีอาการคัน ทายาแก้คันแล้วก็ไม่หาย กินยาแก้แพ้แล้วก็ไม่ดีขึ้น เป็นมา1เดือนแล้วครับ
สวัสดีค่ะ อาการผื่นขึ้นที่เท้าและขา คันมาก อาจมีสาเหตุมาจาก ผื่นผิวหนังอักเสบจากภูมิแพ้ ผื่นผิวหนังอักเสบจากการแพ้สัมผัสสารที่แพ้ หรือระคายเคืองจากการสัมผัสสารที่เป็นกรดด่างสูง การมีเชื้อราที่ผิวหนัง แมลงกัด การติดเชื้อหิด หรือมีผิวหนังแห้งจากการขาดการบำรุงซึ่งถ้ามีอาการคันมากเป็นหลัก ก็คงนึกถึงกลุ่มผื่นผิวหนังอักเสบ การถูกแมลงกัด และเชื้อราที่ผิวหนังได้มากในเบื้องต้น ไม่ไปแกะเกาบริเวณที่เป็น ใช้น้ำเปล่าสะอาดล้างภายนอก ถ้ามีขุยหรือดูแห้ง สามารถทาครีมให้ความชุ่มชื้น กินยาแก้คันเพื่อบรรเทาอาการได้ควรไปพบแพทย์ถ้าอาการคันเป็นมากจนรบกวนการใช้ชีวิต ผื่นลุกลามมาก ผื่นแดง มีตุ่มหนองร่วมด้วย